२०२५ आयसीसी विश्व कसोटी अजिंक्यपद अंतिम सामना

**२०२५ आयसीसी विश्व कसोटी अजिंक्यपद अंतिम सामना** हा ११ ते १४ जून दरम्यान लंडनमधील लॉर्ड्स येथे खेळला गेलेला एक कसोटी क्रिकेट सामना होता जो २०२३-२०२५ आयसीसी विश्व कसोटी अजिंक्यपद स्पर्धेचा विजेता निश्चित करण्यासाठी खेळला गेला. हा सामना ऑस्ट्रेलिया आणि दक्षिण आफ्रिका या संघांदरम्यान खेळला गेला.

दक्षिण आफ्रिकेने सामना ५ गडी राखून जिंकला आणि तिसऱ्या आयसीसी विश्व कसोटी अजिंक्यपद स्पर्धेचे विजेतेपद मिळवले. हे दक्षिण आफ्रिकेचे पहिलेच अजिंक्यपद होते. विजेते म्हणून, त्यांना ३.६ दशलक्ष अमेरिकन डॉलर्सचे रोख बक्षीस मिळाले, तर ऑस्ट्रेलियाई संघाला २.१ दशलक्ष अमेरिकन डॉलर्सचे रोख बक्षीस मिळाले. १९९८ नंतर दक्षिण आफ्रिकेचे हे आयसीसी स्पर्धेतील पहिलेच जेतेपद होते.
## पार्श्वभूमी
गुणप्रणालीमध्ये ह्या आवृत्तीसाठी कोणताही बदल करण्यात आला नाही. सामन्याच्या शेवटी आवश्यक असलेल्या षटकांच्या गतीपेक्षा कमी गती राखल्यास संघाला प्रत्येक षटकासाठी एक गुण वजा केला गेला. मागील आवृत्तीप्रमाणे, संघांना लढलेल्या एकूण गुणांपैकी जिंकलेल्या एकूण गुणांच्या टक्केवारीच्या आधारे गुणतक्त्यात स्थान दिले गेले.

२०२३-२०२५ आयसीसी जागतिक कसोटी अजिंक्यपद स्पर्धेच्या गुणपालिकेत, दक्षिण आफ्रिका आणि ऑस्ट्रेलिया हे दोन संघ अव्वल राहिले. अंतिम फेरीत पोहोचल्यानंतर ऑस्ट्रेलियाने आयसीसी पुरुष कसोटी संघ क्रमवारीत अव्वल स्थान पटकावले तर दक्षिण आफ्रिकेने दुसरे स्थान मिळवले. दक्षिण आफ्रिकेने पहिल्यांदाच विश्व कसोटी अजिंक्यपद स्पर्धेच्या अंतिम फेरीत भाग घेतला, तर ऑस्ट्रेलियाने २०२३ च्या अंतिम सामन्यात भारताविरुद्ध मागील आवृत्ती जिंकून गतविजेता म्हणून कामगिरी केली.

मे २०२५ मध्ये, आयसीसीने अंतिम फेरीसाठी बक्षीस रक्कम जाहीर केली. विजेत्यांना ३.६ दशलक्ष अमेरिकी डॉलर्स मिळाले तर उपविजेत्यांना $२.१६ दशलक्ष अमेरिकी डॉलर्स मिळाले.

## अंतिम सामन्यापर्यंतचा मार्ग
### मालिका निकाल 
स्रोत:

### अंतिम क्रमवारी 
* एका विजयाचे मूल्य १२ गुण. एका बरोबरीचे मूल्य ४ गुण. एका बरोबरीचे मूल्य ६ गुण.
* गुणांची वजावट:

## संघ
ऑस्ट्रेलियाने ब्रेंडन डॉगेटची प्रवासी राखीव म्हणून निवड केली होती.
## सामना 
### सामना अधिकारी 
२३ मे २०२५ रोजी, आयसीसीने अंतिम सामन्यासाठी सामना अधिकाऱ्यांची घोषणा केली.

* **मैदानावरील पंच**: क्रिस गॅफने (न्यू) आणि रिचर्ड इलिंगवर्थ (इं)
* **तिसरे पंच**: रिचर्ड केटलबोरो (इं)
* **राखीव पंच**: नितीन मेनन (भा)
* **सामनाधिकारी**: जवागल श्रीनाथ (भा)

### सामन्याचे तपशील आणि धावफलक
### सामन्याचा सारांश 
#### १ला दिवस 
पहिल्या सत्रात ऑस्ट्रेलियाने ४ गडी गमावून ६७ धावा केल्या. दुसऱ्या सत्राच्या अखेरीस, स्टीव स्मिथ आणि ब्यू वेबस्टर यांच्या योगदानामुळे ऑस्ट्रेलियाने फक्त १ गडी गमावून ११३ धावा केल्या. तिसऱ्या सत्रात, ऑस्ट्रेलियाने उर्वरित सर्व गडी फक्त २२ धावांवर गमावले. वेबस्टरने ९२ चेंडूत ७२ धावा काढत सर्वाधिक धावा केल्या तर कागिसो रबाडाने पाच बळी  घेतले. पहिल्या दिवसाच्या अखेरीस, दक्षिण आफ्रिकेने ४ गडी गमावून ४३ धावा केल्या होत्या.
#### २रा दिवस 
दुसऱ्या दिवसाच्या पहिल्या सत्रात, दक्षिण आफ्रिकेने डेव्हिड बेडिंगहॅम आणि टेंबा बावुमा यांच्या योगदानामुळे केवळ एक गडी गमावून ७८ धावा केल्या. पावसाच्या विलंबानंतर, दक्षिण आफ्रिकेने उर्वरित सर्व विकेट गमावून १७ धावा केल्या. बेडिंगहॅमने सर्वाधिक धावा केल्या तर पॅट कमिन्सने सहा विकेट घेतल्या. दुसऱ्या सत्राच्या शेवटी, ऑस्ट्रेलियाने २ विकेट गमावून ३२ धावा केल्या होत्या. तिसऱ्या सत्रात, ऑस्ट्रेलियाने ६ गडी गमावून ११२ धावा केल्या ज्यात ॲलेक्स कॅरे आणि मिचेल स्टार्क यांनी महत्त्वाचे योगदान दिले.
#### ३रा दिवस 
तिसऱ्या दिवसाच्या पहिल्या सत्रात, ऑस्ट्रेलियाने उर्वरित सर्व गाडी गमावून ६३ धावा केल्या आणि त्यांचा डाव संपला. स्टार्क सर्वाधिक धावा करणारा फलंदाज होता, तर रबाडाने चार गडी बाद केले. दुसऱ्या सत्रात, दक्षिण आफ्रिकेने २ गाड्यांच्या मोबदल्यात ९४ धावा केल्या. तिसऱ्या सत्रात, दक्षिण आफ्रिकेने एडन मार्करम आणि बावुमा यांच्या फलंदाजीमुळे एकही गडी न गमावता ११९ धावा केल्या.
#### ४था दिवस 
चवथ्या दिवसाच्या च्या पहिल्या सत्रात, दक्षिण आफ्रिकेने ३ गडी गमावून ६९ धावा केल्या आणि ५ गडी राखून सामन्यात विजय मिळवला.

; **ऑस्ट्रेलिया १ला डाव**

**गडी बाद होण्याचा क्रम:** १–१२ (खवाजा, ६.३ ष), २–१६ (ग्रीन, ६.६ ष), ३–४६ (लॅबशॅन, १७.६ ष), ४–६७ (हेड, २३.२ ष), ५-१४६ (स्मिथ, ४१.६ ष), ६-१९२ (कॅरे, ५१.१ ष), ७-१९९ (कमिन्स, ५२.४ ष), ८-२१० (वेबस्टर, ५४.४ ष), ९-२११ (ल्यॉन, ५५.५ ष), १०-२१२ (स्टार्क, ५६.४ ष).

;दक्षिण आफ्रिका १ला डाव

**गडी बाद होण्याचा क्रम:** १–० (मार्करम, ०.६ ष), २–१९ (रिकलटन, ८.४ ष), ३–२५ (मल्डर, १५.२ ष), ४–३० (स्टब्स, २०.२ ष), ५–९४ (बावुमा, ३९.२ ष), ६–१२६ (व्हेरेइन, ५१.३ ष), ७–१२६ (यान्सिन, ५१.६ ष), ८–१३५ (बेडिंगहॅम, ५५.२ ष), ९–१३८ (महाराज, ५६.५ ष), १०–१३८ (रबाडा, ५७.१ ष)

;ऑस्ट्रेलिया २रा डाव

**गडी बाद होण्याचा क्रम:** १–२८ (खवाजा, १०.२ ष), २–२८ (ग्रीन, १०.४ ष), ३–४४ (लॅबशॅन, १७.५ ष), ४–४८ (स्मिथ, १८.५ ष), ५–६४ (वेबस्टर, २२.६ ष), ६–६६ (हेड, २३.४ ष), ७–७३ (कमिन्स, २४.५ ष), ८–१३४ (कॅरे, ३८.२ ष), ९–१४८ (ल्यॉन, ४२.४ ष), १०–२०७ (हेझलवूड, ६४.६ ष)

;दक्षिण आफ्रिका २रा डाव

**गडी बाद होण्याचा क्रम:** १–९ (रिकलटन, २.१ ष), २–७० (मल्डर, १७.४ ष), ३–२१७ (बावुमा, ५८.६ ष), ४–२४१ (स्टब्स, ७०.३3 ष), ५–२७६ (मार्करम, ८०.६ ष)

## संदर्भयादी
वर्ग:२०२३-२०२५ आयसीसी विश्व कसोटी अजिंक्यपद स्पर्धा